**Toby David Godfrey Ord** (født 18. juli 1979) er en australsk filosof. Han er grunnlegger av Giving What We Can, et internasjonalt samfunn dedikert til å avskaffe fattigdom i den tredje verden.

Karriere
--------

Ord gikk på University of Melbourne, hvor han først studerte informatikk. Etter å ha fullført sin første grad, byttet han til å studere filosofi å forfølge sin interesse for etikk: «På dette stadiet visste jeg at jeg ønsket å gjøre en stor positiv forskjell i verden, og det virket som at å studere etikk ville hjelpe.»

For sitt diplomstudium, flyttet Ord til University of Oxford, hvor han fikk både en bachelorgrad og en doktorgrad i filosofi. Etter å ha skrevet sin doktoravhandling, «Beyond Action: applying consequentialism to decision making and motivation», ble Ord ansatt som postdoktor ved Balliol College i Oxford. Sammen med sin akademiske stilling har Ord også stillinger ved Uehiro Senter for Praktisk Etikk og Future of Humanity Institute ved Universitetet i Oxford. Han har publisert mye om etikk og filosofi tilknyttet kunstig intelligens of datavitenskap. Hans forskningsinteresser omfatter primært spørsmål rundt global fattigdom, moralsk usikkerhet og å avverge eksistensielle farer og katastroferisiko.

Giving What We Can
------------------

I Oxford besluttet Ord seg for å gi en betydelig andel av sin inntekt til de mest kostnadseffektive hjelpeorganisasjoner han kunne finne. Etter en rekke henvendelser fra folk som var interessert i å gjøre en tilsvarende forpliktelse gikk Ord inn for å sette opp en organisasjon som er rettet mot å støtte likesinnede givere.

I 2009 lanserte Ord Giving What We Can, et internasjonalt samfunn der medlemmene har forpliktet seg til å donere minst 10 % av sine inntekter til fattigdomsbekjempende organisasjoner og tiltak. Organisasjonen søker ikke bare å oppfordre folk til å gi mer av sine penger til veldedighet, men understreker også viktigheten av å gi til kostnadseffektive organisasjoner, og hevdet at «forskning viser at noen [organisasjoner] er opptil 1000 ganger så effektiv som andre». Selv om de ikke samler inn penger eller driver veldedig arbeid direkte, utfører Giving What We Can selvstendig forskning, og anbefaler hjelpeorganisasjoner de mener å være særlig effektive. Ord er fortsatt direktør for Giving What We Can, og er sterkt engasjert i organisasjonens daglige drift.

Ord selv bestemte seg i utgangspunktet for å begrense sin inntekt til £20 000 per år, og å gi bort alt han tjente utover dette til godt undersøkte veldedige formål, i tråd med forpliktelsen medlemmer av Giving What We Can gjør, ved å donere minst ti prosent av sine inntekter til veldedige organisasjoner de mener å være de mest effektive. Et år senere har han justert denne summen ned til £18 000. I løpet av sin karriere forventer han at hans totale donasjoner totalt vil ende på rundt £1 million.

Personlig liv
-------------

Ord bor i Oxford med sin kone, Bernadette Young, som arbeider som lege. Hun er også medlem av Giving What We Can.

Se også
-------

* Anvendt etikk
* Giving What We Can
* William MacAskill
* Effektiv Altruisme

Referanser
----------

1. ↑   Tsjekkias nasjonale autoritetsdatabase, NKC-identifikator xx0259566, besøkt 8. juni 2022[Hentet fra Wikidata]
2. ↑  . Arkivert fra originalen 27. mars 2012.  Manglende eller tom `|tittel=` (hjelp)
3. ↑   (PDF) .  Manglende eller tom `|tittel=` (hjelp)
4. ↑  . Arkivert fra originalen 2. oktober 2011.  Manglende eller tom `|tittel=` (hjelp)
5. ↑  . Arkivert fra originalen 8. august 2011.  Manglende eller tom `|tittel=` (hjelp)
6. ↑  «Arkivert kopi». Arkivert fra originalen 12. august 2014. Besøkt 26. januar 2017.
7. ↑   .  Manglende eller tom `|tittel=` (hjelp)
8. ↑   .  Manglende eller tom `|tittel=` (hjelp)
9. ↑   .  Manglende eller tom `|tittel=` (hjelp)
10. ↑   .  Manglende eller tom `|tittel=` (hjelp)
11. ↑  «Arkivert kopi». Arkivert fra originalen 12. mars 2013. Besøkt 26. januar 2017.
12. ↑   .  Manglende eller tom `|tittel=` (hjelp)
13. ↑   .  Manglende eller tom `|tittel=` (hjelp)
14. ↑   .  Manglende eller tom `|tittel=` (hjelp)

Eksterne lenker
---------------

* Toby Ords hjemmeside
* Giving What We Cans offisielle nettside

|  |  |
| --- | --- |
| Oppslagsverk/autoritetsdata | VIAF **·** GND **·** LCCN **·** ISNI **·** ISNI **·** ORCID **·** SUDOC **·** ResearcherID **·** NKC
 |